ai4bharat/Pralekha huggingface dataset:
অর্থমন্ত্রক
কোভিড প্রভাবিত ক্ষেত্রগুলির জন্য ঋণ নিশ্চয়তা কর্মসূচি এবং আপৎকালীন ঋণ সহায়তা নিশ্চয়তা কর্মসূচির সম্প্রসারণে মন্ত্রিসভার সায়
নয়াদিল্লি, ৩০ জুন, ২০২১
কোভিড-১৯ মহামারীর দ্বিতীয় ঢেউ-এর সময় যে বাধা-বিপত্তি সৃষ্টি হয়েছে, স্বাস্থ্য ক্ষেত্রেরও ওপরও তা প্রভাব পড়েছে। এই প্রেক্ষিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা স্বাস্থ্য ও চিকিৎসা পরিকাঠামো সম্পর্কিত গ্রিনফিল্ড প্রকল্পগুলির সুবিধার্থে ৫০ হাজার কোটি টাকার ঋণ নিশ্চয়তা তহবিল গঠনে অনুমতি দিয়েছে।
মন্ত্রিসভা স্বাস্থ্য পরিষেবার সঙ্গে যুক্ত ক্ষেত্রগুলি সহ অন্যান্য ক্ষেত্র ও ঋণ সহায়তা দাতাদের সুবিধার্থে একটি কর্মসূচি শুরু করার প্রস্তাব অনুমোদন করেছে। উদ্ভূত পরিস্থিতির ওপর নির্ভর করে সঠিক সময়ে এই কর্মসূচির পন্থা-পদ্ধতি চূড়ান্ত করা হবে।
এছাড়াও, মন্ত্রিসভা আপৎকালীন ঋণ সহায়তা নিশ্চয়তা কর্মসূচির আওতায় ১ লক্ষ ৫০ হাজার কোটি টাকার অতিরিক্ত তহবিল গঠনের প্রস্তাবও মঞ্জুর করেছে।
উদ্দেশ্য :
কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি  – এই কর্মসূচির মাধ্যমে ২০২২ সালের ৩১ মার্চ পর্যন্ত যে সমস্ত ঋণ সহায়তা মঞ্জুর করা হবে অথবা ৫০ হাজার কোটি টাকার তহবিলের অর্থ ঋণ হিসাবে শেষ না হওয়া পর্যন্ত সুবিধা পাওয়া যাবে।
আপৎকালীন ঋণ সহায়তা নিশ্চয়তা কর্মসূচি  : এটি একটি চালু প্রকল্প। আগামী ৩০ সেপ্টেম্বর পর্যন্ত যে সমস্ত ঋণ সহায়তা মঞ্জুর করা হবে, সেক্ষেত্রে এই কর্মসূচির সুবিধা মিলবে। অথবা, কর্মসূচির আওতায় ৪ লক্ষ ৫০ হাজার কোটি টাকার যে তহবিল গঠন করা হয়েছে, তা শেষ না হওয়া পর্যন্ত সুবিধা পাওয়া যাবে।
প্রভাব :
কোভিড-১৯ দ্বিতীয় ঢেউ-এর সময় স্বাস্থ্য পরিকাঠামো ক্ষেত্রে যে ঘাটতি দেখা গেছে, তা পূরণের লক্ষ্যেই কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি চালু করা হয়েছে। এই কর্মসূচির উদ্দেশ্য হ’ল – ঋণ সুবিধা গ্রহণে আংশিক ঝুঁকি দূর করা এবং স্বল্প সুদের হারে ব্যাঙ্ক ঋণ সহায়তা।
কোভিড-১৯ দ্বিতীয় ঢেউ-এর সময় যে বাধা-বিপত্তি দেখা দিয়েছে, তার প্রেক্ষিতে আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। মহামারীর দ্বিতীয় ঢেউ-এর সময় অর্থনীতির বিভিন্ন ক্ষেত্রে প্রতিকূল পরিস্থিতি মোকাবিলায় আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। এই কর্মসূচির আওতায় স্বল্প সুদের হারে ঋণ দাতা প্রতিষ্ঠানগুলিকে দেড় লক্ষ কোটি টাকা পর্যন্ত ঋণ দানে উৎসাহ দেওয়া হচ্ছে। এর ফলে, ব্যবসায়িক প্রতিষ্ঠানগুলি ঋণ সংগ্রহ করে তাদের কাজকর্ম অব্যাহত রাখতে পারবে। এছাড়াও, ক্ষুদ্র ও মাঝারি শিল্প সংস্থাগুলি এই কর্মসূচির মাধ্যমে আর্থিক সহায়তা পেয়ে পুনরুজ্জীবন ঘটাতে পারবে। ফলস্বরূপ, অর্থনীতিতে ইতিবাচক প্রভাব পড়বে।
CG/BD/SB
(Visitor Counter : 106
প্রতিরক্ষামন্ত্রক
কোভিড-১৯ মোকাবিলায় প্রাক্তন সেনাকর্মীরাও সাধারণ মানুষের সাহায্যে এগিয়ে এলেন
নয়াদিল্লি, ০৭ এপ্রিল, ২০২০
সারা দেশ যখন কোভিড-১৯ মোকাবিলায় ব্যস্ত রয়েছে, তখন সেনা, নৌ এবং বিমানবাহিনীর প্রাক্তন সেনাকর্মীরা নিঃস্বার্থভাবে স্বেচ্ছায় অসামরিক প্রশাসনকে সাহায্য করার জন্য এগিয়ে এলেন। সমগ্র এই কাজের দায়িত্ব পালন করছে প্রাক্তন সেনাকর্মী কল্যাণ দপ্তর। সেনাকর্মীদের সঙ্গে কেন্দ্রীয় সৈনিক বোর্ড, রাজ্য সৈনিক বোর্ড এবং জেলা সৈনিক বোর্ডের মাধ্যমে যোগাযোগ করা হচ্ছে।
কর্ণাটকে অবসরপ্রাপ্ত ব্রিগেডিয়ার রবি মুন্নিস্বামীর নেতৃত্বে ৯৫ জন প্রাক্তন সেনানীর একটি দল হোয়াটসঅ্যাপ গ্রুপ তৈরি করে বেঙ্গালুরু শহরে ওষুধপত্র ও অত্যাবশ্যক সামগ্রী সরবরাহে যুক্ত রয়েছে। অন্ধ্রপ্রদেশের প্রায় ৩০০ জন সেনাকর্মী স্বেচ্ছায় রাজ্য পুলিশকে সহায়তা করছে। উত্তর প্রদেশে অবসরপ্রাপ্ত ব্রিগেডিয়ার রবি’র নেতৃত্বে রাজ্যের ৭৫টি জেলার সৈনিক বোর্ড একাধিক টিম গঠন করে রেশন সামগ্রী বন্টন, সামাজিক নজরদারি এবং আর্ত মানুষের জন্য খাবারের সংস্থান করে চলেছে। এছাড়াও, সেনা চিকিৎসা বিভাগে সাড়ে ছয় হাজারেরও বেশি সেনানী রাজ্যে যে কোনও ধরনের আপৎকালীন পরিস্থিতি মোকাবিলায় প্রস্তুত রয়েছে।
একইভাবে, পাঞ্জাবে ৪ হাজার ২০০-রও বেশি সেনাকর্মী বিভিন্ন গ্রামে গিয়ে তথ্য সংগ্রহ করছেন এবং নজরদারি চালাচ্ছেন । ছত্তিশগড় এবং উত্তর-পূর্বের রাজ্যগুলিতেও প্রাক্তন সেনাকর্মীরা অসামরিক প্রশাসনকে সাহায্য করার পাশাপাশি, জরুরি পরিস্থিতিতে যে কোনও পদক্ষেপ গ্রহণের জন্য প্রস্তুত রয়েছেন। ঝাড়খন্ড, হরিয়ানা এবং উত্তরাখন্ডেও প্রাক্তন সেনানীরা স্বেচ্ছায় মানুষের স্বার্থে নিজেদের শ্রমদান করে চলেছেন।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
হরিয়ানায় ৬৯৩ কোটি টাকার মূল্যের ৬৩টি অমরুত প্রকল্প সম্পূর্ণ হয়েছে, ১,৮৭৫ কোটি টাকা মূল্যের ৭৩টি প্রকল্প বাস্তবায়ন পর্যায় রয়েছে
নতুন দিল্লি, ১০ সেপ্টেম্বর, ২০২০
আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র জানিয়েছেন যে হরিয়ানায় ৬৯৩ কোটি টাকার মূল্যের ৬৩টি অমরুত প্রকল্প সম্পূর্ণ হয়েছে, ১,৮৭৫ কোটি টাকা মূল্যের ৭৩টি প্রকল্প বাস্তবায়ন পর্যায় রয়েছে। হরিয়ানা রাজ্যের জন্য মোট ২,৫৬৬ কোটি টাকার বার্ষিক কর্ম পরিকল্পনা অনুমোদিত হয়েছে। এদিন পাঞ্জাব, হরিয়ানা এবং চণ্ডীগড় রাজ্যের শীর্ষ আধিকারিকদের সঙ্গে অনলাইনে পর্যালোচনা বৈঠক করেন শ্রী দুর্গাশঙ্কর মিশ্র। তিনি এই রাজ্য / কেন্দ্রশাসিত অঞ্চলগুলিতে কেন্দ্রের এই প্রকল্প যথাযথভাবে বাস্তবায়িত হওয়ার জন্য উচ্ছ্বসিত প্রশংসা করেন। বাকি থাকা প্রকল্পগুলি দ্রুত বাস্তবায়নের জন্য অনুরোধও জানান তিনি। শ্রী বলেন এই প্রকল্পের মেয়াদের সময়সীমা আগামী বছরের ৩১শে মার্চ পর্যন্ত বৃদ্ধি করা হয়েছে । এই সময়সীমার মধ্যে সমস্ত প্রকল্প শেষ করারও পরামর্শ দেন তিনি । বৈঠকে হরিয়ানা ও পাঞ্জাবের মুখ্যসচিব ও চণ্ডীগড় কেন্দ্রশাসিত অঞ্চলের প্রশাসক উপদেষ্টা উপস্থিত ছিলেন।
পর্যালোচনা বৈঠকে জানানো হয়েছে অমরুত প্রকল্পের জাতীয় ক্রমতালিকায় হরিয়ানা ১২, পাঞ্জাব ২৬ এবং চণ্ডীগড় দ্বিতীয় স্থানে রয়েছে। এই রাজ্য ও কেন্দ্রশাসিত অঞ্চলগুলিতে আবাসন ও নগর বিষয়ক মন্ত্রকের কাজ এগিয়ে নিয়ে যাওয়া এবং কর্ম দক্ষতা বাড়ানোর জন্য আরও সচেষ্ট হওয়ার অনুরোধ জানান শ্রী মিশ্র।
হরিয়ানায় এপর্যন্ত ২.২৯ লক্ষ পরিবারে ট্যাপের মাধ্যমে জল সংযোগ পৌঁছে দেওয়া সম্ভব হয়েছে। চণ্ডীগড়ে ২০,০০০ ট্যাপ সংযোগের লক্ষ্যমাত্রা পূরণ করা হয়েছে। হরিয়ানায় ২.২২ লক্ষ নিকাশী নালার সংযোগ স্থাপন করা হয়েছে। পাঞ্জাবে ১.৭৫ লক্ষ নতুন নিকাশী নালা সংযোগ তৈরি করা হয়েছে। চণ্ডীগড়ে ২০,০০০ নতুন নিকাশী নালা সংযোগ তৈরি করা হয়েছে। হরিয়ানায় ৩০০টি জায়গায় জল আটকে থাকার সমস্যা দূরীকরণে ড্রেনেজ ব্যবস্থার উন্নতিসাধন করা হয়েছে। ইতিমধ্যেই হরিয়ানায় রাস্তায় পুরনো আলো পরিবর্তন করে ১.৯৫ লক্ষ, পাঞ্জাবে ২.৫১ লক্ষ এবং চণ্ডীগড়ে ৪৩,৮৫৩টি এলইডি আলো লাগানো হয়েছে। এই রাজ্য ও কেন্দ্রশাসিত অঞ্চলগুলিতে অনলাইনের মাধ্যমে বাড়ি তৈরির অনুমতি ব্যবস্থাপনা চালু করা হয়েছে।
এদিনের বৈঠকে জানানো হয় যে মন্ত্রকের আওতাধীন সমস্ত প্রকল্পের কাজকর্ম খতিয়ে দেখার জন্য একটি ড্যাশবোর্ড তৈরি করা হয়েছে। এখানে এই রাজ্য ও কেন্দ্রশাসিত অঞ্চলের শহরগুলির বিভিন্ন তথ্য উপলব্ধ রয়েছে। উল্লেখ্য, প্রধানমন্ত্রী শ্রী নরেন্দ্র মোদী ২০১৫ সালের ২৫শে জুন দেশের ৫০০টি শহরে এই প্রকল্পের সূচনা করেছিলেন। এর জন্য কেন্দ্রীয় সরকার মোট ১ লক্ষ কোটি টাকা বরাদ্দ করেছে। ইতিমধ্যে কেন্দ্রীয় সরকার বিগত পাঁচ বছরে ৫০,০০০ কোটি টাকা ব্যয় করেছে।
(CG/SS/SKD
বিজ্ঞানওপ্রযুক্তিমন্ত্রক
চিকিৎসা উদ্যোগ ও চিকিৎসা গবেষকমহল - উভয় ক্ষেত্রেরই প্রায় ৩০ জনের ওপর কোভিড ভ্যাকসিন প্রয়োগ পরীক্ষার নানা পর্যায়ে রয়েছে
ডিবিটি, আইসিএমআর এবং সিএসআইআর - দেশে ১৬টি কোভিড -১৯ জৈব-নমুনা সঞ্চয় নেটওয়ার্ক স্থাপন করেছে
দেশব্যাপী ১০০০টি সার্স - কোভিড - ২ আরএনএ জেনোম সিকোয়েন্সিং প্রক্রিয়া সফলভাবে শেষ হয়েছে
নতুনদিল্লি, ১৮ সেপ্টেম্বর, ২০২০
জৈব প্রযুক্তি বা বায়োটেকনোলজি বিভাগ , ৫টি জাতীয় কোভিড -১৯ জৈব-নমুনা সঞ্চয় কেন্দ্র গড়ে তুলেছে । যা, জৈব প্রযুক্তি বিভাগ বা ডিপার্টমেন্ট অফ বায়োটেকনোলজি, ভারতীয় চিকিৎসা গবেষণা পরিষদ বা ইন্ডিয়ান কাউন্সিল অফ মেডিকেল রিসার্চ এবং বৈজ্ঞানিক ও শিল্প গবেষণা পরিষদ বা কাউন্সিল অফ সায়েন্টিফিক অ্যান্ড ইন্ডাস্ট্রিয়্যাল রিসার্চ - এই তিন প্রতিষ্ঠানের দেশে ১৬টি কোভিড -১৯ জৈব-নমুনা সঞ্চয় ভান্ডার কার্যক্রমের অঙ্গ । এই বায়োরিপোসিটরি বা জৈব-নমুনা সঞ্চয় ভান্ডারগুলির তালিকা https://www.icmr.gov.in/cbiorn.html -এ পাওয়া যাবে। এই ভান্ডারগুলি ক্লিনিকাল এবং ভাইরাল - দুরকম নমুনাই সংগ্রহ করছে । এ পর্যন্ত,৪৪৪৫২টি ক্লিনিকাল এবং ১৭টি ভাইরাল নমুনা সংগৃহীত হয়েছে, যা রোগনির্ণয় বা ডায়াগনস্টিকস, চিকিৎসা পদ্ধতি এবং ভ্যাকসিন আবিস্কারের জন্য গবেষক এবং সংশ্লিষ্ট শিল্পমহলের কাছে ব্যবহারযোগ্য করা হয়েছে ।
২০২০ সালের ১ লা আগস্ট বায়োটেকনোলজি বা জৈব প্রযুক্তি বিভাগ ঘোষনা করে যে, দেশব্যাপী ১০০০টি সার্স - কোভিড - ২ আরএনএ জেনোম সিকোয়েন্সিং প্রক্রিয়া সফলভাবে শেষ হয়েছে ।
এর নেতৃত্বে দেয়, জৈব প্রযুক্তি বিভাগ অধীনস্ত একটি স্বশাসিত সংস্থা পশ্চিমবঙ্গ ন্যাশনাল ইনস্টিটিউট অফ বায়োমেডিকাল জিনোমিক্স  । এছাড়াও সমমানের জাতীয়স্তরের অন্য পাঁচটি সংস্থা ছাড়াও, বিভিন্ন ক্লিনিকাল সংস্থা ও হাসপাতালও এই উদ্যোগে সামিল হয়।
গ্লোবাল ইনিশিয়েটিভ অন শেয়ারিং অল ইন্ডিয়া ইনফ্লুয়েঞ্জা ডেটা  -বা সারা ভারতের ইনফ্লুয়েঞ্জা সংশ্লিষ্ট তথ্যাবলী বিনিময়ের বিশ্বজনীন উদ্যোগে, এই সিকোয়েন্সগুলি আপলোড বা লিপিবদ্ধ করা হয়েছে যাতে বিশ্বের যে কোনোপ্রান্তের গবেষক, এই সব তথ্য তাদের কাজে ব্যবহার করতে পারেন । এই সিকোয়েন্সগুলি ‘প্যান ইন্ডিয়া 1000 এসএআরএস-কোভ-২ আরএনএ জেনোম সিকোয়েন্সিং কনসোর্টিয়াম’ এর আওতায় আপলোড করা হয়েছে। জিআইএসএআইডি ওয়েবসাইটের লিঙ্কটি হল https://www.gisaid.org .org । এগুলি এখন গবেষকরাও ব্যবহার করতে পারবেন ।
জাতীয়ক্ষেত্রেও, চিকিৎসা গবেষক এবং সংশ্লিষ্ট শিল্পমহলের তত্ত্বাবধানে প্রায় ৩০জন কোভিড ভ্যাকসিন নেওয়া মানুষ চিকিৎসার নানা পর্যায়ে রয়েছেন । এই ভ্যাকসিনগুলি প্রাক-ক্লিনিকাল এবং ক্লিনিকাল পরীক্ষার বিভিন্ন পর্যায়ে রয়েছে, যার মধ্যে ৩-জন প্রথম / দ্বিতীয় / তৃতীয় পরীক্ষার চূড়ান্ত পর্যায়ে এবং ৪-জন প্রাক-ক্লিনিকাল পরীক্ষার চূড়ান্ত পর্যায়ে রয়েছে। ভ্যাকসিন তৈরী সম্পর্কিত গবেষণায় প্রয়োজনীয় সাহায্য, ক্লিনিকাল পরীক্ষা-নিরিক্ষার স্থান নির্ণয় এবং নিয়ামক নির্দেশিকাবলী বলবৎ করার ক্ষেত্রেও সহায়তা বাড়ানো হচ্ছে।
একটি উচ্চ পর্যায়ের বিশেষজ্ঞ গোষ্ঠী, ভ্যাকসিন বিতরণ এবং টিকাদান কর্মসূচী সংশ্লিষ্ট বিষয়গুলি খতিয়ে দেখছে। করোনভাইরাস ভ্যাকসিনের বিতরণ এবং টিকাদান কর্মসূচী পুরোপুরি তার প্রাপ্যতার ওপর নির্ভর করবে । একবার জোগান নিশ্চিত হলে, করোনার ভাইরাস ভ্যাকসিনের বিতরণ, প্রচলিত ইউনিভার্সাল ইমিউনাইজেশন পোগ্রাম বা সার্বজনীন টিকাদান কর্মসূচি  অনুযায়ীই চলবে ।
কেন্দ্রীয় বিজ্ঞান ও প্রযুক্তি, মেদিনী বিজ্ঞান এবং স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন, আজ লোকসভায় এক প্রশ্নের লিখিত জবাবে একথা জানিয়েছেন।
(CG/AC
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬২ কোটি ২৬ লক্ষ ছাড়িয়েছে
দেশে গত ২৪ ঘণ্টায় ২৭ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.০৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ৬ হাজার ৬৪
দেশে করোনায় আক্রান্তের সংখ্যা ২২ লক্ষ ৪৯ হাজার ৩৩৫
সাপ্তাহিক-ভিত্তিতে আক্রান্তের হার ১৭.০৩ শতাংশ
নয়াদিল্লি, ২৪ জানুয়ারি, ২০২২
ভারতে এ পর্যন্ত ১,৬২,২৬,০৭,৫১৬টি টিকার ডোজ দেওয়া হয়েছে। গতকাল টিকা দেওয়া হয়েছে ২৭,৫৬,৩৬৪ জনকে।
স্বাস্থ্য কর্মীদের মধ্যে ১,০৩,৯২,১২৬ জন টিকার প্রথম ডোজ, ৯৮,২১,৩৬০ জন টিকার দ্বিতীয় ডোজ এবং ২৭,৪০,৪১৮ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯১,১৯৯ জন প্রথম ডোজ, ১,৭১,৪১,৬১১ জন দ্বিতীয় ডোজ এবং ২৬,৮৭,৬৬৪ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,১৯,৩২,৪১১ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৩,৪৫,৩৬,৩১৪ জন এবং দ্বিতীয় ডোজ পেয়েছেন ৩৮,৮৪,২৩,৪৯৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৯১,৫৮,৫৫৩ জন। আর দ্বিতীয় ডোজ পেয়েছেন ১৬,৬৫,৪৬,৯৭৭ জন। যাঁদের বয়স ৬০-এর ওপরে তাঁদের মধ্যে ১২,৪১,২৪,৬১৭ জন প্রথম ডোজ, ১০,৩৯,৫৮,৬৮৬ জন দ্বিতীয় ডোজ এবং ২৭,৫২,০৭৯ জন সতর্কতামূলক ডোজ পেয়েছেন। এ পর্যন্ত ৮১,৮০,১৬৫টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ৪৩ হাজার ৪৯৫ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৬৮ লক্ষ ৪ হাজার ১৪৫ জন সুস্থ হয়ে উঠেছেন। জাতীয় আরোগ্য লাভের হার ৯৩.০৭ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩ লক্ষ ৬ হাজার ৬৪ জন। বর্তমানে ২২ লক্ষ ৪৯ হাজার ৩৩৫ জন চিকিৎসাধীন। দেশে মোট সংক্রমিতের মাত্র ৫.৬৯ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৪ লক্ষ ৭৪ হাজার ৭৫৩টি নমুনা পরীক্ষা করা হয়েছে। এ পর্যন্ত দেশে ৭১ কোটি ৬৯ লক্ষ ৯৫ হাজার ৩৩৩টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৭.০৩ শতাংশ এবং দৈনিক সংক্রমণের হার ২০.৭৫ শতাংশ।
CG/CB/SB
(Visitor Counter : 120
পর্যটনমন্ত্রক
শ্রী জি কিষাণ রেড্ডি আইজলে ১৭ নভেম্বর উত্তর পূর্বাঞ্চলের জন্য দশম ইন্টারন্যাশনাল ট্যুরিজম মার্ট-এ ভাষণ দেবেন
নয়াদিল্লি, ১৬ নভেম্বর, ২০২২
কেন্দ্রীয় পর্যটন মন্ত্রক মিজোরামের আইজলে ১৭-১৯ নভেম্বর উত্তর পূর্বাঞ্চলের জন্য দশম ইন্টারন্যাশনাল ট্যুরিজম মার্ট -এর আয়োজন করছে। কেন্দ্রীয় পর্যটন মন্ত্রী শ্রী জি কিষাণ রেড্ডি ১৭ নভেম্বর উদ্বোধনী অনুষ্ঠানে ভাষণ দেবেন। আইটিএম-২২এর উদ্দেশ্য দেশের ভিতরে-বাইরে উত্তর পূর্বাঞ্চলের পর্যটন সম্ভাবনাকে তুলে ধরা। মিজোরামের মুখ্যমন্ত্রী শ্রী জোরামথাঙ্গাও অনু্ষ্ঠানে উপস্থিত থাকবেন।
তিন দিনের আইটিএম-এ যোগ দেবেন উত্তর পূর্বের পর্যটন মন্ত্রীরা, উত্তর পূর্বাঞ্চল রাজ্যগুলির উচ্চপদস্থ আধিকারিকরা এবং পর্যটন ও পরিষেবাদানকারী সংস্থার প্রধানরা।
২০২২-এর পয়লা ডিসেম্বর থেকে জি২০ অধ্যক্ষতার দায়িত্ব এক বছরের জন্য পালন করবে ভারত, তাই “প্রায়োরিটিজ অফ জি২০ ফর ট্যুরিজম ট্র্যাক”-এর ওপর অনুষ্ঠানে আলোকপাত করা হবে। এই মার্টে ৮টি উত্তর পূর্বাঞ্চলীয় রাজ্যের পর্যটন ব্যবসায়ী এবং উদ্যোগপতিদের সমাবেশ হবে। একে আকর্ষণীয় করে তুলতে ক্রেতা-বিক্রেতা, সংবাদ মাধ্যম, সরকারি সংস্থা এবং সংশ্লিষ্ট অন্যদের মধ্যে আলোচনার ব্যবস্থা রাখার পরিকল্পনা ও সূচি রাখা হয়েছে।
৮টি উত্তর পূর্বাঞ্চলীয় রাজ্য তাদের পর্যটন সম্ভাবনা তুলে ধরবে এই মার্টে। থাকবে সাংস্কৃতিক সন্ধ্যা এছাড়া আইজল ও তার আশেপাশের স্থানীয় আকর্ষণীয় জায়গাগুলি ঘুরিয়ে দেখানো হবে। দেশে বিভিন্ন অঞ্চলের সম্ভাব্য ক্রেতারা উত্তর পূর্বাঞ্চলের বিক্রেতাদের সঙ্গে একের সঙ্গে এক বৈঠক করবেন। এছাড়াও অংশগ্রহণকারী রাজ্যগুলির পণ্যগুলি তুলে ধরতে সুন্দর সুন্দর হস্তশিল্প এবং বস্ত্রের প্রদর্শনীও করা হবে।
ইন্টারন্যাশনাল ট্যুরিজম মার্ট উত্তর পূর্বাঞ্চলের রাজ্যগুলিতে আয়োজিত হয় ঘুরিয়ে ফিরিয়ে। মিজোরামে এই প্রথম হচ্ছে। এর আগে হয়েছে গুয়াহাটি, তাওয়াং, শিলং, গ্যাংটক, আগরতলা, ইম্ফল এবং কোহিমায়।
PG/AP/NS
(Visitor Counter : 88
কেন্দ্রীয়মন্ত্রিসভা
কেন্দ্রীয় সরকারি কর্মচারী ও পেনশন-প্রাপকদের অতিরিক্ত আরও এক কিস্তি মহার্ঘ্য ভাতা দেওয়ার প্রস্তাবে মন্ত্রিসভার সায়
নয়াদিল্লি, ১৩ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে কেন্দ্রীয় সরকারি কর্মচারী ও পেনশন-প্রাপকদের অতিরিক্ত আরেক কিস্তি মহার্ঘ্য ভাতা দেওয়ার প্রস্তাব অনুমোদন করা হয়েছে। মন্ত্রিসভার এই সিদ্ধান্তের ফলে মূল বেতন বা পেনশনের বর্তমান হার ১৭ শতাংশের ওপর আরও ৪ শতাংশ মহার্ঘ্য ভাতা দেওয়া হবে। ভাতা বৃদ্ধির এই সিদ্ধান্ত চলতি বছরের পয়লা জানুয়ারি থেকেই কার্যকর হচ্ছে। এর ফলে, ২০২০-২১ অর্থবর্ষে  সরকারের ১২ হাজার ৫১০ কোটি ৪ লক্ষ টাকা ব্যয় হবে। ভাতা বৃদ্ধির এই সিদ্ধান্তে ৪৮ লক্ষ ৩৪ হাজার কেন্দ্রীয় সরকারি কর্মচারী এবং ৬৫ লক্ষ ২৬ হাজার পেনশন-প্রাপক উপকৃত হবেন।
সপ্তম কেন্দ্রীয় বেতন কমিশনের ওপর ভিত্তি করে মহার্ঘ্য ভাতা বৃদ্ধির এই সিদ্ধান্ত গৃহীত হয়েছে।
CG/BD/SB
(Visitor Counter : 155
উপ-রাষ্ট্রপতিরসচিবালয়
স্বাধীনতা দিবসের প্রাক্কালে দেশবাসীকে শুভেচ্ছা উপ-রাষ্ট্রপতির
নয়াদিল্লি, ১৪ আগস্ট, ২০২০
স্বাধীনতা দিবসের প্রাক্কালে উপ-রাষ্ট্রপতি শ্রী এম ভেঙ্কাইয়া নাইডু দেশবাসীকে শুভেচ্ছা জানিয়েছেন।
এক বার্তায় উপ-রাষ্ট্রপতি বলেছেন -
“আমি স্বাধীনতা দিবস উপলক্ষে দেশবাসীকে আন্তরিক শুভেচ্ছা ও অভিনন্দন জানাচ্ছি।
আজ আমরা ৭৪তম স্বাধীনতা দিবস উদযাপন করছি। আমি সেইসব সাহসী স্বাধীনতা সংগ্রামীদের শ্রদ্ধা জানাই, যাঁরা স্বাধীন দেশ গঠনের জন্য এবং উজ্জ্বল ভবিষ্যতকে সুরক্ষিত করতে অপরিসীম ত্যাগ স্বীকার করেছিলেন। আসুন, আমরা আমাদের স্বাধীনতা সংগ্রামে শহীদ বীরদের কৃতজ্ঞ চিত্তে স্মরণ করি যাঁরা স্বাধীনতার জন্য তাঁদের জীবন উৎসর্গ করেছিলেন।
এই দেশপ্রমিকদের প্রতি আমরা তখনই সবচেয়ে অর্থপূর্ণ শ্রদ্ধা জানাতে পারব যখন আমরা তাঁদের স্বপ্নের ভারত গড়ে তোলার পথে এগোব। এই স্বাধীনতা দিবসে আসুন আমরা একটি সংযুক্ত, শক্তিশালী, সমৃদ্ধ, অন্তর্ভুক্তিমূলক এবং শান্তিপূর্ণ দেশ গঠনের প্রতি আমাদের প্রতিশ্রুতি পুনর্ব্যক্ত করি,সেখানে কোটি কোটি মানুষের স্বপ্নের অভিব্যাক্তি পূর্ণতা লাভ করুক।
আশা করি, এই স্বাধীনতা দিবস আমাদের দেশে সৌহার্দ্য,সম্প্রীতি এবং সমৃদ্ধি বয়ে নিয়ে আসবে।”
(CG/SS/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬০ কোটি ৪৩ লক্ষ ছাড়িয়েছে
দেশে গত ২৪ ঘণ্টায় ৭০ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ৪৭ হাজার ২৫৪
এ পর্যন্ত দেশে ৯ হাজার ৬৯২ জন ওমিক্রনে সংক্রমিত হয়েছেন; সংক্রমণ বৃদ্ধির হার ৪.৩৬ শতাংশ
দেশে করোনায় আক্রান্তের সংখ্যা ২০ লক্ষ ১৮ হাজার ৮২৫
সাপ্তাহিক-ভিত্তিতে আক্রান্তের হার ১৬.৫৬ শতাংশ
নয়াদিল্লি, ২১ জানুয়ারি, ২০২২
ভারতে এ পর্যন্ত ১,৬০,৪৩,৭০,৪৮৪টি টিকার ডোজ দেওয়া হয়েছে। গতকাল টিকা দেওয়া হয়েছে ৭০,৪৯,৭৭৯ জনকে।
স্বাস্থ্য কর্মীদের মধ্যে ১,০৩,৯১,০৫২ জন টিকার প্রথম ডোজ, ৯৮,০২,৪০১ জন টিকার দ্বিতীয় ডোজ এবং ২৪,৪৩,৬৭৩ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৯,৮৯১ জন প্রথম ডোজ, ১,৭১,০৪,০৫৫ জন দ্বিতীয় ডোজ এবং ২২,৭৮,৮১০ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৩,৯৬,০৬,৪৬৪ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৩,১৩,৭৯,৭৪২ জন এবং দ্বিতীয় ডোজ পেয়েছেন ৩৮,১২,৫৪,২৬১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৮৫,৯৮,৯১২ জন। আর দ্বিতীয় ডোজ পেয়েছেন ১৬,৪৪,৭৬,৪০৯ জন। যাঁদের বয়স ৬০-এর ওপরে তাঁদের মধ্যে ১২,৩৭,৫৪,৩১৫ জন প্রথম ডোজ, ১০,২৭,৫১,০৫৬ জন দ্বিতীয় ডোজ এবং ২১,৩৯,৪৪৩ জন সতর্কতামূলক ডোজ পেয়েছেন। এ পর্যন্ত ৬৮,৬১,৯২৬টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ৫১ হাজার ৭৭৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৬০ লক্ষ ৫৮ হাজার ৮০৬ জন সুস্থ হয়ে উঠেছেন। জাতীয় আরোগ্য লাভের হার ৯৩.৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩ লক্ষ ৪৭ হাজার ২৫৪ জন। বর্তমানে ২০ লক্ষ ১৮ হাজার ৮২৫ জন চিকিৎসাধীন। দেশে মোট সংক্রমিতের মাত্র ৫.২৩ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৯ লক্ষ ৩৫ হাজার ৯১২টি নমুনা পরীক্ষা করা হয়েছে। এ পর্যন্ত দেশে ৭১ কোটি ১৫ লক্ষ ৩৮ হাজার ৯৩৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৬.৫৬ শতাংশ এবং দৈনিক সংক্রমণের হার ১৭.৯৪ শতাংশ।
CG/CB/SB
(Visitor Counter : 100
অর্থমন্ত্রক
জিএসটি রিফান্ড সংক্রান্ত তথ্য ও খতিয়ান
নয়াদিল্লি, ০৪ ডিসেম্বর, ২০১৮
জিএসটি রিফান্ড বাবদ ৯৭ হাজার ২০২ কোটি টাকার মধ্যে সিবিআইসি ও রাজ্য কর্তৃপক্ষগুলি ইতিমধ্যে ৯১ হাজার ১৪৯ কোটি টাকা ফেরত দিয়েছে, যা মোট রিফান্ডের ৯৩.৭৭ শতাংশ। বৈধ জিএসটি ফেরত প্রাপকদের দাবিদাওয়া দ্রুত মিটিয়ে দিতে প্রয়োজনীয় ব্যবস্হা গ্রহণ করা হচ্ছে। জিএসটি রিফান্ড বাবদ ৬ হাজার ৫৩ কোটি টাকা এখনও পরে রয়েছে। কোনোরকম অমীমাংসিত বিষয় ছাড়াই রিফান্ড সংক্রান্ত দাবিদাওয়া দ্রুত মিটিয়ে দেওয়ার প্রক্রিয়া চলছে।
আইজিএসটি রিফান্ডের ক্ষেত্রে ফেরতযোগ্য অর্থ ৫০ হাজার ৯২৮ কোটি টাকার মধ্যে ৪৮ হাজার ৪৫৫ কোটি টাকা, যা মোট অর্থের প্রায় ৯৫ শতাংশ, মিটিয়ে দেওয়া হয়েছে। অবশিষ্ট টাকার পরিমাণ ২ হাজার ৪৭৩ কোটি টাকা বিভিন্ন অমীমাংসিত সমস্যার দরুণ পড়ে রয়েছে। পড়ে থাকা এই অর্থ ফেরত দিতে প্রয়োজনীয় পদক্ষেপ গ্রহণের ব্যাপারে রপ্তানীকারকদের সাথে যোগাযোগ করা হয়েছে। জমে থাকা অর্থ ফেরত দিতে নিরন্তর প্রয়াস চালানো হচ্ছে। প্রয়োজন ভিত্তিতে ফেরত প্রাপকদের সঙ্গে যোগাযোগ করা হচ্ছে। এমনকি, রপ্তানি মহলের সঙ্গে সহযোগিতায় সমস্যার দ্রুত নিরসনেরও চেষ্টা চলছে।
SSS/BD/NS
(Visitor Counter : 91
ইস্পাতমন্ত্রক
শ্রী ধর্মেন্দ্র প্রধান ইস্পাত শিল্পকে নতুন কলা-কৌশল উদ্ভাবন করার জন্য আবেদন জানালেন, দিলেন সবরকম সহায়তার আশ্বাস
নয়াদিল্লি, ১৯ সেপ্টেম্বর, ২০১৯
পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান ইস্পাত শিল্পকে আশ্বাস দিয়ে বলেছেন যে সরকার তাদের বন্ধু এবং সহায়ক। সরকার শিল্পের জন্য উপযুক্ত পরিবেশ তৈরিতে দায়বদ্ধ। নতুন দিল্লিতে আজ তৃতীয় আন্তর্জাতিক গ্যালভানাইজিং সম্মেলনের উদ্বোধন করে তিনি বলেন, ভারতের বিদ্যুতের চাহিদা ইস্পাত ব্যবহারের চাহিদা বাড়াবে। ‘প্রধানমন্ত্রী আবাস যোজনা’, ‘হর ঘর জল যোজনা’, ৪০০ শহরে প্রাকৃতিক গ্যাসের পাইপ বসানো – এসবই ইস্পাত শিল্পের জন্য একটি সুবিধা এনে দিচ্ছে। তিনি ওই শিল্পের কাছে নতুন কলা-কৌশল উদ্ভাবন এবং ৫ লক্ষ কোটি ডলার অর্থনীতির যে ভাবনা তাতে অবদান রাখার আবেদন জানিয়েছেন। কাঁচা মালের যোগান, জনসংখ্যার সুবিধা, বিশাল উপকূলরেখা এবং বিশাল বাজার ভারতের পক্ষে আশীর্বাদস্বরূপ। তিনি বলেন, বিশ্ব এবং তা ছাড়িয়ে সেরা হয়ে ওঠার সবরকম উপাদান আছে আমাদের।
শ্রী প্রধান বলেন, শিল্পের নজর দেওয়া উচিৎ কম খরচে উচ্চ গুণসম্পন্ন পণ্য তৈরি করা। তিনি আরও বলেন, “ইস্পাত শিল্পকে সাধারণ মানুষের জীবনকে ছুঁতে হবে। গ্যালভানাইজ করা ইস্পাত খরচ কমাতে বিশেষ ভূমিকা নিতে পারে। বিশ্ব বাজারের সঙ্গে আমাদের প্রত্যাশাকে জুড়তে হবে। মাননীয় প্রধানমন্ত্রী শ্রী নরেন্দ্র মোদীর ৫ লক্ষ কোটি ডলারের অর্থনীতির ভাবনা শুধু একটা স্লোগান নয়, সেই ভাবনাকে সফল করতে একসঙ্গে কাজ করতে হবে। শিল্পতে বিশ্ব নেতা হয়ে উঠতে তার কলা-কৌশলের পরিবর্তন করতে হবে। দস্তা শিল্পের সামনে অগ্রগতির অনেক সুযোগ আছে। ইস্পাতের ক্ষয় কমিয়ে তাকে দীর্ঘায়ু করে ফলে, দেশের জিডিপি-রও বৃদ্ধি ঘটে।”
ইস্পাত প্রতিমন্ত্রী শ্রী ফগন সিং কুলস্তে বলেন, দস্তার সাহায্যে ইস্পাতের গ্যালভানাইজেশন করলে তা মরচে প্রতিরোধ করে। খরচাও কম পড়ে স্টেইনলেস স্টিলের থেকে। যত এটা ব্যবহার হবে, ততই দেশের পক্ষে ভালো। তিনি বলেন, মানুষ এবং স্থানের উন্নয়নের জন্য শিল্পকে ইতিবাচকভাবে কাজ করতে হবে।
SSS/AP/DM
(Visitor Counter : 38
প্রধানমন্ত্রীরদপ্তর
শিকাগোয় ১৮৯৩ সালে স্বামী বিবেকানন্দের অসামান্য বক্তৃতাটি প্রধানমন্ত্রী স্মরণ করেছেন
নয়াদিল্লি, ১১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ১৮৯৩ সালে শিকাগোয় স্বামী বিবেকানন্দের অসামান্য বক্তৃতাটি স্মরণ করেছেন। শ্রী মোদী বলেছেন, স্বামী বিবেকানন্দ বিভিন্ন সময়ে দেওয়া তাঁর অসামান্য ভাষণগুলির মধ্যে ১৮৯৩ সালের আজকের দিনে শিকাগোতে একটি ভাষণ দিয়েছিলেন। তাঁর বক্তৃতায় সারা বিশ্ব ভারতের সংস্কৃতি এবং মূল্যবোধের বিষয়ে ধারনা পেয়েছিল।
এক ট্যুইট বার্তায় প্রধানমন্ত্রী বলেছেন;
“স্বামী বিবেকানন্দের সঙ্গে ১১ সেপ্টেম্বর তারিখটির বিশেষ সম্পর্ক রয়েছে। ১৮৯৩ সালে এই দিনে তিনি শিকাগোতে তাঁর একটি অসামান্য বক্তৃতা দিয়েছিলেন। তাঁর বক্তৃতায় সারা বিশ্ব ভারতের সংস্কৃতি এবং মূল্যবোধের বিষয়ে ধারনা পেয়েছিল।”
PG/CB/NS
(
কেন্দ্রীয়লোকসেবাআয়োগ
ইউপিএসসি ২০২১-এর এপ্রিলে নিয়োগ পরীক্ষার ফলাফল চূড়ান্ত করেছে
নতুন দিল্লি, ০৫ জুলাই, ২০২১
ইউনিয়ন পাবলিক সার্ভিস কমিশন  চলতি বছরের এপ্রিল মাসে যে পরীক্ষাগুলি নিয়েছিল তার ফলাফল চূড়ান্ত করেছে। উত্তীর্ণ প্রার্থীদের প্রত্যেককে ডাক যোগের মাধ্যমে এই ফলাফল সম্পর্কে জানিয়ে দেওয়া হবে। বিস্তারিত জানার জন্য ক্লিক করুন নিম্ন লিখিত লিঙ্কে –
https://static.pib.gov.in/WriteReadData/specificdocs/documents/2021/jul/doc20217501.pdf
CG/SS/SKD/
(Visitor Counter : 101
অর্থমন্ত্রক
ভারত ও জাপানের মধ্যে দ্বিপাক্ষিক লেনদেন চুক্তি স্বাক্ষরিত
এই চুক্তির ফলে ভারত ৭৫ বিলিয়ন মার্কিন ডলার অর্থ সহায়তা পাবে
নয়াদিল্লি, ২৮ ফেব্রুয়ারি, ২০১৯
ভারত ও জাপানের মধ্যে দ্বিপাক্ষিক লেনদেন বিষয়ে ভারতীয় রিজার্ভ ব্যাঙ্ক এবং ব্যাঙ্ক অফ জাপানের মধ্যে চুক্তি স্বাক্ষর প্রক্রিয়া সম্পন্ন হয়েছে। উল্লেখ করা যেতে পারে যে, গত বছরের ২৯শে অক্টোবর প্রধানমন্ত্রী শ্রী নরেন্দ্র মোদীর টোকিও সফরকালে দুই দেশের মধ্যে দ্বিপাক্ষিক লেনদেন চুক্তি স্বাক্ষরের বিষয়ে বোঝাপড়া হয়। এই চুক্তি স্বাক্ষরের ফলে ভারত সেদেশের কাছ থেকে ৭৫ বিলিয়ন মার্কিন ডলার আর্থিক সহায়তা পাবে। এর আগে ভারত সেদেশের কাছ থেকে ৫০ বিলিয়ন মার্কিন ডলার অর্থ সহায়তা পেত। কেন্দ্রীয় মন্ত্রিসভার গত ১০ই জানুয়ারী অনুষ্ঠিত বৈঠকে দুই দেশের মধ্যে দ্বিপাক্ষিক এই লেনদেন চুক্তি স্বাক্ষরের বিষয়টি অনুমোদিত হয়।
দুই দেশের মধ্যে স্বাক্ষরিত এই চুক্তিটি আজ  থেকেই কার্যকর হচ্ছে। দেশীয় মুদ্রা ব্যবস্হায় বৈদেশিক বাণিজ্যের হিসেব বা স্বল্প মেয়াদি লিক্যুইডিটির পরিমাণ যথাযথ হারে বজায় রাখতে ভারত ঐ চুক্তি অনুযায়ী ৭৫ বিলিয়ন মার্কিন ডলার অর্থ সহায়তা পাবে। বর্তমানে ভারতের বৈদেশিক মুদ্রা বিনিময় ভান্ডার সন্তোষজনক অবস্হায় রয়েছে। সেহেতু এই চুক্তির ফলে ভারত যে কোন সময় বৈদেশিক মুদ্রা বিনিময় ভান্ডার ব্যবহারের ক্ষেত্রে সুবিধা পাবে।
কেন্দ্রীয় সরকার দ্বিপাক্ষিক বিনিয়ম চুক্তি স্বাক্ষরের বিষয়টি কার্যকর হওয়ায় তাকে স্বাগত জানিয়েছে এবং এজন্য জাপানের প্রতি কৃতজ্ঞতা প্রকাশ করেছে। দুই দেশের মধ্যে মজবুত সম্পর্ক এবং কৌশলগত অংশীদারিত্বকে আরও এগিয়ে নিয়ে যাওয়ার অঙ্গিকার এই চুক্তির মাধ্যমে প্রতিফলিত হয়। এমনকি, দ্বিপাক্ষিক আর্থিক সহযোগিতা সংক্রান্ত এই চুক্তিটি ভারত ও জাপানের মধ্যে নিবিড় অর্থনৈতিক সম্পর্ককে আরও প্রসারিত করবে।
CG/BD/NS
(Visitor Counter : 230
স্বরাষ্ট্র মন্ত্রক
মায়ানমারে অপহৃত পাঁচ ভারতীয়র মুক্তি সুনিশ্চিত করল সরকার
নয়াদিল্লি, ৫ নভেম্বর, ২০১৯
ভারত সরকারের সময়মতো হস্তক্ষেপের দরুণ অপহৃত পাঁচ ভারতীয় নাগরিক, মায়ানমার সংসদের এক সদস্য এবং সে দেশের চার নাগরিকের মুক্তি সুনিশ্চিত হল। উল্লেখ করা যেতে পারে, সে দেশের রাখাইন প্রদেশের আরাকান আর্মি পাঁচ ভারতীয় নাগরিক সহ বাকিদের গত তেসরা নভেম্বর অপহরণ করে। গতকালই অপহরণকারীদের কবল থেকে এঁদের সকলের মুক্তি সুনিশ্চিত করে ভারত সরকার।
উল্লেখ করা যেতে পারে, গত তেসরা নভেম্বর পাঁচ ভারতীয় নাগরিক সহ মায়ানমারের এক সাংসদ, দুই স্থানীয় গাড়ি চালক এবং দু’জন স্পিড বোট চালককে সে দেশের চিন প্রদেশের প্যালেটওয়া থেকে আরাকান আর্মির সদস্যরা অপহরণ করে। এঁরা তখন রাখাইন প্রদেশের কিয়াকতাউ-তে ফিরছিলেন। অপহৃত ভারতীয়রা সকলেই মায়ানমারে কালাদান সড়ক প্রকল্প নির্মাণের কাজে যুক্ত ছিলেন।
দুর্ভাগ্যজনকভাবে, আরাকান আর্মির হেফাজতে থাকার সময় এক ভারতীয় নাগরিকের হৃদরোগে মৃত্যু হয়। এখনও পর্যন্ত পাওয়া তথ্য অনুযায়ী, হৃদরোগে মৃত্যু হওয়া ভারতীয় নাগরিক জটিল মধুমেহ রোগে ভুগছিলেন। মুক্তি পাওয়া সকল ভারতীয় নাগরিক সহ প্রয়াত ভারতীয় নাগরিকের দেহ ইয়াঙ্গন থেকে দেশে ফিরিয়ে আনা হচ্ছে।
CG/BD/DM
(Visitor Counter : 127